A Tanács 3162/94/ESZAK, EK, Euratom rendelete
(1994. december 19.)
az Európai Közösségeket illető adó alkalmazása feltételeinek és eljárásának megállapításáról szóló 260/68/EGK, Euratom, ESZAK rendelet módosításáról
AZ EURÓPAI KÖZÖSSÉGEK TANÁCSA,
tekintettel az Európai Közösségek egységes Tanácsának és egységes Bizottságának létrehozásáról szóló szerződésre, és különösen annak 28. cikke első bekezdésére,
tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. cikkére,
tekintettel a Bizottság javaslatára [1],
tekintettel az Európai Parlament véleményére [2],
mivel indokolt az Európai Közösségeket illető adó alkalmazását kiterjeszteni, összhangban a 260/68/EGK, Euratom, ESZAK rendeletben [3] megállapított feltételekkel és eljárással az Európai Befektetési Alap szerveinek tagjaira, az e minőségben ellátott feladataik teljesítéséért kapott illetmények, bérek vagy tiszteletdíjak tekintetében, valamint az Alap személyzetére,
ELFOGADTA EZT A RENDELETET:
1. cikk
"12b. cikk
E rendeletet az Európai Befektetési Alap szerveinek tagjaira, az e minőségben ellátott feladataik teljesítése tekintetében, az Alap személyzetének tagjaira és az Alap által kifizetett nyugdíjaknak azon kedvezményezettjeire kell alkalmazni, akik a Tanács által meghatározott kategóriákba tartoznak a kiváltságokról és mentességekről szóló jegyzőkönyv 16. cikke első bekezdésének alkalmazásában, az Alap által kifizetett illetmények, bérek és tiszteletdíjak, valamint rokkantsági, öregségi és özvegyi nyugdíjak tekintetében."
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. december 19-én.